کؤهنه اورگنج

کؤهنه اورگنج (تورکمنجه: Köneürgenç، کؤنه‌‌اۆرگنچ و فارسجا: کهنه‌گرگانج) تورکمنیستانین شیمال‌شرقین‌ده جیحونون جنوب ساحیلین‌ده داش‌اؤغوز اوستانین‌دا یئرلشن اورتاچاغ خارابالاری‌نین آدی‌دیر.

 تاریخ 
اورگنج شهری هخامنیشی ایمپیراتوری‌سینا باغلی اولان خوارزم بؤلگه‌سی‌نین مرکزی ایدی. داها سونرا خوارزمشاه‌لار دؤولتی‌نین پایتختی اولموش‌دور. آنجاق بؤیوک موغول ایمپیراتوری‌سی طرفین‌دن داغیدیل‌میش و یئنی‌دن ایجاد ائدیلمیش‌دیر.

اورگنج شهری ایسلام دونیاسی‌نین شرقین‌ده ان بؤیوک مدنی مرکزلردن بیری حساب ائدیلیردی. ۱۶۴۶-جی ایل‌ده شهرین اینسان‌لاری یئنی شهر "اورگنج"ه (Taze Ürgenç) داشینین‌جا، اؤنجه‌کی شهر "کؤهنه اورگنج" (Köne Ürgenç) اولاراق آنیلماغا باشلادی.

 اثرلر 
بو شهرده ۱۱-جی و ۱۶-جی عصرلردن قالما بیر سیرا قالینتی وار. قالینتی‌لارین ان اؤنملی‌لری، بیر مسجید، بیر کاروانسارا قاپی‌سی، قالالار، توربه‌لر و بیر میناره‌دیر. قالینتی‌لار، معماری و صنعت عالمین‌ده تأثیری ایران، افغانیستان و داها سونرا ۱۶-جی عصرده‌کی هیندوستانداکی بؤیوک موغول ایمپیراطوری‌سینا قدر اوزانان باشاری‌لارین بیر سندی‌دیر.

کؤهنه اورگنج‌ده، کوبراویه و ذهبیه طریقت‌لری‌نین قوروجوسو نجم‌الدین کوبرانین توربه‌سی، تورکمن‌لرین دؤرت بویوک ولی‌سی‌نین (پریار ولی، دانیار ولی، شیهاتار ولی و دؤون ولی) مزارلاری، خوارزمشاه‌لار ایل آصلان و سولطان تکیشین توربه‌سی ایله مسجیدی،خوارزمشاه‌لار سولاله‌سی حؤکمدارلاری‌نین سارایی اولاراق ایشله‌نیلن توربگ خانیم توربه‌سی یئر آلیر.

 منبع‌لر 
 اینگیلیسجه ویکی‌پدیا.

بؤلمه:تورکمنیستان تاریخی
بؤلمه:تورکمنیستان شهرلری
بؤلمه:خوارزمشاه‌لار